open-index/open-wikipedia-markdown huggingface dataset:
De Stijl (álbum)

***De Stijl*** é o segundo álbum da banda estadounidense d garage rock The White Stripes, editado o 20 de xuño do 2000 polo selo Sympathy for the Record Industry. O traballo acadou o número 38 na lista de álbums independentes da Billboard no ano 2002, cando a The White Stripes comezaba a facerse popular. Dende entón converteuse nun disco de culto para os seareiros da banda porque amosa a súa primeira fusión entre o blues e o punk antes do grande éxito *White Blood Cells*.

## Listaxe de cancións 
Todos os temas compostos por The White Stripes, agás onde se indique.
#"You're Pretty Good Looking (For a Girl)" – 1:49
#"Hello Operator" – 2:36
#"Little Bird" – 3:06
#"Apple Blossom" – 2:13
#"I'm Bound to Pack It Up" – 3:09
#"Death Letter" (Son House) – 4:29
#"Sister, Do You Know My Name?" – 2:52
#"Truth Doesn't Make a Noise" – 3:14
#"A Boy's Best Friend" – 4:22
#"Let's Build a Home" – 1:58
#"Jumble, Jumble" – 1:53
#"Why Can't You Be Nicer to Me?" – 3:22
#"Your Southern Can Is Mine" (Blind Willie McTell) – 2:29
The Head on the Door

***The Head on the Door*** é o sexto álbum de estudio da banda inglesa The Cure, editado o 26 de agosto de 1985. O álbum foi o primeiro en contar co batería Boris Williams, e tamén é o regreso de Simon Gallup e o primeiro traballo de Porl Thompson como membro oficial da banda.

No ano 2006 o ábum foi reeditado por Universal, a través dos seus selos Fiction Records/Polydor Records, remasterizado dixitalmente con varias demos e cancións ao vivo da época. Incluironse as demos das catro caras-b da época ("The Exploding Boy", "A Few Hours After This", "A Man Inside My Mouth" e "Stop Dead"), e catro cancións que nunca se editaran. Os temas restantes son demos ou versións ao vivo das 10 cancións do primeiro disco. Esta edición foi publicada o 8 de agosto nos Estados Unidos (onde o álbum foi lanzado por Rhino Entertainment/Elektra Records) e o 14 de agosto no Reino Unido.

Unha das catro novas cancións, "Mansolidgone", é semellante tanto musicalmente como na letra a outra demo, "A Hand Inside My Mouth" (non confundir con "A Man Inside My Mouth"), que aparece na edición de luxo de *The Top*. As letras de ámbalas dúas cancións, e o demo "Lime Time" teñen letras que serían usadas posteriormente nas cancións "Inbetween Days" e "Six Different Ways".

## Listaxe de cancións
Mundo Obrero

***Mundo Obrero*** é unha publicación do Partido Comunista de España (PCE), que comezou a publicarse o 23 de agosto de 1930. 

## Historia 
Comeza a publicarse o 23 de agosto de 1930, aínda que outras fontes citan como data de fundación o 14 de novembro de 1931. Nos seus comezos estaba dirixido polo xornalista peruano César Falcón, e financiado pola Unión Soviética.

Durante a maior parte da Segunda República e a Guerra Civil publicouse como diario, alcanzando unha gran difusión. Tras contender seguiu publicándose no exilio e algúns exemplares foron elaborados de forma clandestina nos cárceres e agrupacións guerrilleiras, converténdose nunha valiosa ferramenta das actividades comunistas, claves na oposición ao franquismo.

Hoxe en día é o órgano de comunicación máis importante do PCE. Despois de renovar o seu formato no 2008, a publicación continúa difundíndose dende o PCE e inclúe artigos e informes de actualidade social e política, entrevistas, expedientes, encontros de debate, actos, comentarios de libros e medios audiovisuais, e información do labor que desenvolven os comunistas en España e no mundo.

## Notas 
## Véxase tamén 
### Ligazóns externas 
* Edición dixital de *Mundo Obrero*
Repeater

***Repeater*** é o álbum de estrea da banda estadounidense de post-hardcore Fugazi. Foi editado o 19 de abril de 1990 en LP coma*Repeater*, e no mes de marzo dese ano en CD incluíndo o EP *3 Songs* baixo o nome ***Repeater + 3 Songs***. Gravouse nos Inner Ear Studios de Arlington, Virxinia, e foi producido e gravado por Don Zientara e Ted Niceley.

*Repeater* considérase a miúdo como un álbum definitivo para a banda e un fito da música rock. Foi descrito como unha "actualización estadounidense máis enfadada do *Solid Gold* de Gang of Four". Tamén destacou pola súa complexa interacción de guitarra e sección rítmica. Está incluído no libro *1000 Recordings to Hear Before You Die*.

## Listaxe de cancións 
#
Death Valley

O **Death Valley** é unha conca situada ao sueste de California, nos Estados Unidos, que constitúe parte do deserto de Mojave e unha pequena parte do deserto de Sonora. É a parte máis baixa, quente e seca de Norteamérica, tendo preto de 225 quilómetros de lonxitude e de 8 a 24&nbsp;km de largura.miniatura|esquerda|Val da morte en 2007
## Véxase tamén 
### Ligazóns externas 
* National Park Service: Official Death Valley National Park website
Neutralidade da rede

miniatura|dereita
A **neutralidade de rede** é un principio proposto para as redes de banda larga de uso residencial, das que Internet é o paradigma. É, de calquera maneira, potencialmente aplicábel a todas as redes de comunicación, e describe cal debería ser o tratamento do tráfico que circula a través delas. Unha rede neutral é xa que logo aquela que está libre de restricións nas clases de equipamento a usar e no tocante aos modos de comunicación permitidos, é dicir, que non restrinxe o contido de sitios web e plataformas, e onde a comunicación non está irrazonabelmente degradada por outras comunicacións.

## Véxase tamén 
### Ligazóns externas 
* Save the Internet
Itch

***Itch*** é un EP da banda inglesa de rock alternativo Radiohead, editado o 1 de xuño de 1994 a través do selo EMI.

Aínda que o EP non contén material novo, nel aparece a versión estadounidense de "Stop Whispering", que foi remesturada por Chris Sheldon. Conta cun arranxo de cordas e ten un tempo máis lento. Esya versión estivo anteriormente discpoñible no sinxelo "Stop Whispering", editado en 1993. O segundo tema do EP, "Thinking About You", era unha versión máis rápida e máis punk da que aparecía no álbum *Pablo Honey*, e que tamén estba no EP *Drill*.

"Faithless, the Wonderboy" foi primeiro editada como cara-b do sinxelo de 1993 "Anyone Can Play Guitar". A versión de "Banana Co." presente no EP é acústica, e tamén pode atoparse no sinxelo "Pop Is Dead". Unha versión en estudio deste último tema sería editada no sinxelo "Street Spirit (Fade Out)" en 1996.

As versións ao vivo de "Killer Cars", "You", e "Vegetable" lanzáranse anteriormente na reedición en vinilo de 12" de "Creep". Os tres temas foron gravados na sala Metro de Chicago, o 30 de xuño de 1993. O último corte, "Creep (Acoustic)", está tamén no EP *My Iron Lung*, e foi gravado nos estudios KROQ dos Ánxeles, o 13 de xullo de 1993.

## Listaxe de cancións 
# "Stop Whispering" (US Version) – 4:13
# "Thinking About You" (Drill Version) – 2:17
# "Faithless, The Wonder Boy" – 4:09
# "Banana Co." (Acoustic) – 2:27
# "Killer Cars" (Live) – 2:17
# "Vegetable" (Live) – 3:12
# "You" (Live) – 3:38
# "Creep" (Acoustic) – 4:19
Singles 2001–2005

***Singles 2001–2005*** é un recompilatorio de grandes éxitos da banda escocesa Biffy Clyro, editado o 7 de xullo do 2008. O álbum conta con sinxelos do seu tempo na súa antiga discográfica, Beggars Banquet, que foi a encargada de lanzar o disco.

## Listaxe de cancións 
# "27" - 3:29
# "Justboy" - 4:23
# "57" - 3:23
# "Joy.Discovery.Invention" - 3:39
# "Toys, Toys, Toys, Choke, Toys, Toys, Toys" (Radio/Single edit) - 4:07
# "The Ideal Height" (Radio/Single edit) - 3:19
# "Questions and Answers" - 4:05
# "Eradicate the Doubt" - 4:27
# "There's No Such Thing As A Jaggy Snake" - 4:58
# "Glitter and Trauma" (Radio/Single edit) - 4:06
# "My Recovery Injection" (Radio/Single edit) - 3:14
# "Only One Word Comes To Mind" (Radio/Single edit) - 3:29
Luis Gutiérrez Soto

miniatura|200px|Edificio Castellana 33, en Madrid.
**Luis Gutiérrez Soto**, nado en Madrid en 1900 e finado en 1977, foi un arquitecto español.

## Traxectoria 
Na súa xuventude foi futbolista.

Foi un dos principais representantes do racionalismo en España, traballando principalmente en Madrid. Formaba parte da denominada Xeración do 25.

## Obras destacadas 
[miniatura|300px|Teatro-Cine Fraga, na rúa Uruguai de [Vigo. Obra de 1942, orixinal de Luís Gutiérrez Soto por encargo de Isaac Fraga. Restaurado por César Portela.]]
* *Cine Callao* en Madrid, 1927.
* *Cine Europa* en Madrid, 1928.
* Aeroporto de Barajas, 1930.
* *Cine Barceló* en Madrid, 1930.
* *Bar Chicote*, 1931.
* *Cine Ronda* en Vitoria, 1935.
* *Teatro-Cine Fraga* na rúa Uruguai de Vigo, 1942.
* *Edificio *Axa* 1945-1946.
* O Ministerio del Aire.

## Notas 
## Véxase tamén 
### Ligazóns externas 
* Biografía e obra de Luís Gutiérrez Soto en *arteespana.com* .
* Obras do Ministerio del Aire en *arteespana.com* .
* A Obra de Luís Gutiérrez Soto en Madrid en *aire.org'' .
Thank You

***Thank You*** é un recompilatorio de grandes éxitos da banda estadounidense de rock alternativo Stone Temple Pilots, editado o 11 de novembro do 2003 a través do selo Atlantic Records.

## Listaxe de cancións 
#"Vasoline" – 2:57
#"Down" – 3:50
#"Wicked Garden" – 4:07
#"Big Empty" – 4:55
#"Plush" – 5:13
#"Big Bang Baby" – 3:24
#"Creep" – 5:34
#"Lady Picture Show" – 4:08
#"Trippin' on a Hole in a Paper Heart" – 2:57
#"Interstate Love Song" – 3:15
#"All in the Suit That You Wear" – 3:41
#"Sex Type Thing" – 3:40
#"Days of the Week" – 2:37
#"Sour Girl" – 4:18
#"Plush" (Acoustic) – 3:50
Nothing Safe: Best of the Box

***Nothing Safe: Best of the Box*** é un recompilatorio de grandes éxitos da banda estadounidense Alice in Chains, editado o 29 de xuño de 1999 polo selo Columbia Records.

## Listaxe de cancións 
#"Get Born Again" (Cantrell/Staley) – 5:26
#"We Die Young" [Demo] (Cantrell) – 2:28
#"Man in the Box" (Cantrell/Kinney/Staley/Starr) – 4:46
#"Them Bones" (Cantrell) – 2:30
#"Iron Gland" (Cantrell) – 0:43
#"Angry Chair" (Staley) – 4:46
#"Down in a Hole" (Cantrell) – 5:37
#"Rooster" [Live] (Cantrell) – 6:46
#"Got Me Wrong" [Unplugged] (Cantrell) – 4:24
#"No Excuses" (Cantrell) – 4:15
#"I Stay Away" (Cantrell/Inez/Staley) – 4:14
#"What the Hell Have I" (Cantrell) – 3:57
#"Grind" (Cantrell) – 4:44
#"Again" (Cantrell/Staley) – 4:04
#"Would?" (Cantrell) – 3:28
Humilis

miniatura|250px|Cumulus humilis
**Humilis** é unha especie de nubes, presente exclusivamente no xénero cumulus, caracterizada polo seu pequeno tamaño. Se evolucionan e aumentan de tamaño poden dar lugar a cumulus mediocris, de tamaño medio, ou, se medran abondo, a cumulus congestus, de grande tamaño. As tres especies son exclusivas deste xénero.
 
Adoitan presentarse illadas e son indicadoras de bo tempo.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
James D. G. Dunn

**James D. G. Dunn**, nado en Birmingham o 21 de outubro de 1939 e finado o 26 de xuño de 2020, foi un historiador inglés, especialista no estudo do cristianismo primitivo e do Xesús de Nazaret histórico de tradición anglicana.
## Traxectoria 
Catedrático pola Universidade de Durham está vinculado tamén ás Universidades de Glasgow e Cambridge. Tiveron especial relevancia as súas publicacións sobre Paulo de Tarso. Ten publicado unha monumental obra sobre o que denominou o *Xesús recordado*. Dunn trata de cubrir a lagoa deixada pola investigación histórica que, consonte a súa opinión, non tirou as consecuencias axeitadas de que a transmisión da memoria de Xesús por parte dos que o coñeceron tivo que ser inicialmente oral. Só así se pode descubrir adecuadamente o impacto causado pola figura histórica de Xesús entre os primeiramente chamados ao discipulado. Sobre estas premisas é como se pode reelaborar máis científica e coherentemente a visión da figura histórica de Xesús, a súa misión e os seus efectos.

## Obra
**The evidence for Jesus* (1985)
**Jesus Remembered* (2003)
**Unity and diversity in tha New Testament: An Inquiry into the Character of Erliest Christianity* (2006)
**The New persective on Paul* (2007)
**Beginning from Jesusalem* (2009)
Love Canal/Someday

"**Love Canal/Someday**" é un sinxelo da banda estadounidense de sludge metal Melvins, editado en 1990. Os dous temas que contén son da banda de hardcore punk Flipper. O sinxelo foi gravado na casa de Buzz Osborne nun reprodutor de casete de 4 pistas.

## Listaxe de cancións 
# "Love Canal" 4:06
# "Someday" 3:21
ASM Clermont Auvergne

O **ASM Clermont Auvergne** é un club profesional de rugby da cidade francesa de Clermont-Ferrand, fundado no ano 1911 co nome de *Association Sportive Michelin*, pola coñecida fábrica de cauchos da localidade, sendo dende os seus comezos unha institución polideportiva na que tamén hai seccións de fútbol, baloncesto, atletismo, ximnasia, tenis, loita, judo e boxeo.

## Historia 
No ano 1922 cambiou o nome polo de *Association Sportive Montferrandaise*, chamado familiarmente polos seus seguidores ''L'ASM*, e coñecido no mundo do rugby como *Montferrand''.

O equipo obtivo o ascenso á máxima categoría do rugby francés no ano 1925, e dende entón non descendeu nunca. Malia a súa continua presenza na división de honra francesa, o **ASM** non foi quen de gañar o seu primeiro título de campión francés ata o ano 2010, despois de ser 10 veces subcampión nos anos 1936, 1937, 1970, 1978, 1994, 1999, 2001, 2007, 2008 e 2009 (feito polo que o club era coñecido coma un perde-finais).

Dende o ano 2004 o club cambiou a súa denominación pola actual de **ASM Clermont Auvergne**.

Nas competicións europeas o club tivo un éxito relativo ata hoxe, porque aínda que na segunda competición continental (a European Challenge Cup) o club logrou 2 títulos nos anos 1999 e 2007, na máxima competición (a Heineken Cup) o **ASM Clermont Auvergne** no ten feito nada salientable.

O estadio no que o club xoga os seus partidos como local é o Stade Marcel Michelin, chamado así en honra do fundador do club e da famosa compañía industrial. No campo collen 15&nbsp;000 persoas.

Neta tempada 2015/16 o club competirá por gañar a Copa de Campións Europea de Rugby e o Top 14 francés.

## Títulos 
* **Top 14 (1)**: 2010
* Copa de Francia **(4)**: 1938, 1978, 1998, 2001
* Challenge Yves du Manoir **(3)**: 1938, 1976, 1986
* **European Challenge Cup (2)**: 1999, 2007

## Elenco 
Os seguintes son os xogadores dos Clermont para o Top 14 de 2019−20.

## Notas 
## Véxase tamén 
### Outros artigos 
* Heineken Cup 2010-2011
* Morgan Parra

### Ligazóns externas 
* Páxina oficial do club
Aironi Rugby

O **Aironi Rugby** foi un equipo italiano de rugby creado no ano 2010 para competir a nivel profesional dende a tempada 2010/11. Despois de dúas tempadas competindo na liga celta e na Copa de Europa, o equipo foi desfeito por razóns económicas, sendo substituído por outro equipo de nova creación, Zebre Rugby.

## Historia e características 
O equipo xogaba os seus partidos como local no estadio Luigi Zaffanella da localidade italiana de Viadana, cuxa capacidade é para 5&nbsp;500 persoas, aínda que estaba previsto que os partidos máis importantes se puidesen xogar no estadio Giglio de Reggio Emilia, cunha capacidade para 29&nbsp;380 persoas.

As cores do equipo eran negro e prata no primeiro equipamento, branco e prata no segundo, e nos partidos de Heineken Cup vestían de cor verde. Adidas tiña un contrato para vestir ó equipo durante 4 anos.

A constitución do novo club realizouse sobre o núcleo do Rugby Viadana, coa colaboración dos 2 clubs cabeceiros da cidade de Parma e outros clubs italianos de rugby dunha menor entidade. O proxecto de constitución do club respondeu á oportunidade de introducir 2 equipos italianos na Liga celta de rugby, unha liga de rugby 100% profesional, que estivo composta ata a tempada 2009/10 por equipos de Irlanda, Gales e Escocia.

O obxectivo da Federación Italiana de Rugby era que os xogadores italianos non tivesen que emigrar a outras ligas, como a francesa, para competir ó máximo nivel europeo durante toda a tempada, e tamén que a selección italiana de rugby mellorase os seus resultados no torneo das 6 Nacións. Pola súa parte, a Liga Celta ampliaba o seu mercado a Italia.

Dado que tanto o Rugby Viadana e o Benetton Treviso (o outro equipo italiano que se incorporou á Magners League) abandonaban a liga italiana de rugby, esta perdeu a capacidade de clasificar cada ano ós seus mellores equipos para a Copa de Europa de rugby.

Aironi Rugby tiña garantida a súa presenza na Heineken Cup anualmente.

Ó cabo de dous anos con resultados deportivos moi pobres, a Federación Italiana de Rugby anunciou que a franquía era economicamente insostible, e tomou a decisión de que Aironi Rugby desaparecese. Atrás deixaba dúas participacións na Liga Celta rematando na última posición.

## Véxase tamén 
### Outros artigos 
* Magners League 2010-2011
* Pro12 2011-2012
* Heineken Cup 2010-2011
* Heineken Cup 2011-2012
* Benetton Treviso
* Rugby Viadana

### Ligazóns externas 
* Páxina oficial da Magners League 
* Páxina oficial do club 
* Federación Italiana de Rugby
Archigram

**Archigram**, creado na década de 1960, foi un grupo arquitectónico de vangarda. Enmarcado no antideseño, era un grupo futurista e pro-consumista que se inspiraba na tecnoloxía co fin de crear unha nova realidade expresada a través de proxectos utópicos.

## Traxectoria 
Os principais membros do grupo foron: Peter Cook, Warren Chalk, Ron Herron, Dennis Crompton, Michael Webb e David Greene.
No panfleto *Archigram I* publicado en 1961 expuxeron as súas ideas. Ideas baseadas en visións de infraestruturas lixeiras coa última tecnoloxía, tecnoloxía de supervivencia, tecnoloxía clip-on, cápsulas espaciais e coa imaxinería do consumo masivo. Os seus proxectos ofrecían visións sedutoras dunha glamourosa era futura das máquinas; porén, os temas sociais e ambientais non foron contemplados.

Os proxectos de Archigram basean a súa visión futurista na obra do arquitecto italiano Antonio Sant'Elia.  Backmister Fuller foi tamén unha importante fonte de inspiración. Os traballos de Archigram foron, á súa vez, fontes de inspiración de traballos posteriores como o Centro Georges Pompidou (1971) dos arquitectos Renzo Piano e Richard Rogers, así como a obra de Gianfranco Franchini e Future Systems.

## Proxectos destacados 
### Plug-in-City, Peter Cook, 1964 
*Plug-in-City* era unha mega-estrutura que non tiña construcións, tan só unha armazón de gran tamaño na que se podían encaixar cuartos en forma de cela ou compoñentes estandarizados.
O proxecto xestouse entre 1962 e 1966, propoñía unha cidade que evolucionase cos habitantes-usuarios. As cápsulas de vivenda colocábanse nunha estrutura en forma de A para obter iluminación e facilitar o acceso, o espazo interior que se xera ocúpao o comercio. Preséntanse distintas vías de transporte en función da velocidade, transporte vertical de mercadorías por medio de guindastres e escaleiras mecánicas para peóns.

### The Walking City, Ron Herron, 1964 
A *Walking City* (cidade andante) era unha cidade deseñada con patas, para que se puidese mover ó lugar desexado. Era un proxecto moi custoso, xa que a enerxía necesaria para desprazar a cidade era imposible de financiar.

## Véxase tamén 
### Bibliografía 
* Crampton, Dennis (ed.) (1999). *Concerning Archigram...* Londres: Archigram Archives.

### Ligazóns externas 
* Páxina web oficial .
Urdaibai Arraun

[miniatura|dereita|300px|Traiñeira de Urdaibai en [Portugalete, Biscaia|Portugalete no 2007.]]
[miniatura|dereita|300px|Tripulación de Urdaibai logo de gañar a [bandeira El Corte Inglés en 2007.]]
O **Urdaibai Arraun** (por motivos de patrocinio *Urdaibai Umpro Avia*) é un club de remo cuxa finalidade é a potenciación do remo na zona de Urdaibai (Biscaia). Actualmente compite na Liga San Miguel, da que é o equipo máis laureado, a súa traiñeira chámase **Bou Bizkaia** e os seus remeiros visten de azul (a mesma cor que luce na embarcación).

## Historia 
A Sociedade fundouse no ano 1992 co fin de lograr unha tripulación de traíña que fora competitiva cos que tradicionalmente foron destacados neste deporte, reuníronse os clubs de remo de Elantxobe, Mundaka e Bermeo, sendo estes clubs os membros fundadores e actuais compoñentes do Urdaibai Arraun. Non foi con todo ata 1999 cando comezou a competir en probas de banco fixo, sendo dende entón a súa traxectoria deportiva altamente exitosa.

Actualmente, Urdaibai é o club máis laureado da Liga San Miguel con catro réplicas da Corona Caja Madrid nas súas vitrinas. Cun campionato máis, o club bermeano converteríase no primeiro club da historia en conseguir en propiedade a Corona Caja Madrid orixinal.

## Palmarés 
* 4 Ligas San Miguel: 2004, 2007, 2008 e 2010
* 1 Campionato de España de Traiñeiras: 2007
* 1 Bandeira da Concha: 2010
* 1 Bandeira de Santander: 2002
* 2 Campionatos de Traiñeiras de Euskadi: 2007 e 2008
* 7 Campionatos de Traiñeiras de Biscaia: 1999, 2001, 2002, 2003, 2004, 2007 e 2008

## Ligazóns 
* Site do club 
* Ficha do club na web da Liga ACT
Josep Lamas Alsina

**Josep Lamas Alsina**, nado en Súria (Barcelona) o 3 de outubro de 1981, é un ex xogador de hóckey a patíns galego que desenvolveu toda a súa carreira deportiva no H.C. Liceo da Coruña, dende os seus inicios nas categorías inferiores do club ata a súa retirada en 2019.

É fillo de Eduardo Lamas, que foi presidente do Liceo entre 2005 e 2018, e irmán máis vello de Eduard Lamas, que tamén xogou no Liceo durante varias tempadas.

## Equipos
* H.C. Liceo: dende categorías inferiores ata 2019.

## Palmarés
### HC Liceo
* **3 Copa de Europa:** 2002-03, 2010-11 e 2011-12
* **1 Copa do Rei:** 2003-04
* 2 **Supercopa de España:** 2016-17 e 2018-19
* **2 Copa Intercontinental:** 2003-04 e 2012
* **2 Copa Continental:** 2003-04 e 2012
* **1 Copa CERS:** 2009-10
* **2 Copa Galiza:** 2009 e 2010
* **1 OK Liga:** 2013

### Selección española
* 1 Campionato de Europa
* 1 Campionato de Europa Júnior
* 1 Campionato de Europa Xuvenil

## Notas 
## Véxase tamén 
### Ligazóns externas 
* Ficha no site oficial do HC Liceo
Donibaneko Arraunlariak

O **Donibaneko Arraunlariak** foi un club de remo, actualmente desaparecido, de Pasai Donibane (Guipúscoa).

## Historia 
O **Donibaneko Arraunlariak** xurdiu como unha escisión do club Koxtape, en 1991. A tensión existente entre diversos sectores do club estoupou tras un incidente na Bandeira da Concha daquel ano. A división foi radical entre directivos, técnicos, remeiros e, en xeral, entre dous sectores da mesmo vila. Tras dez anos de confrontación, conseguiuse recuperar a unión *sanjuandarra*, ao volver integrarse todos os seus membros no club orixinal.

## Palmarés 
* 1 Bandeira da Concha: 1995
* 2 Campionatos de España de Trainerillas: 1992 e 1999
* 1 Campionato de Euskadi de Trainerillas: 1999
* 1 Campionato de Euskadi de Bateles: 1992
* 2 Campionatos de Guipúscoa de Bateis: 1992 e 1993
* 1 Gran Premio do Nervión: 1992

## Notas
Antropomorfismo

O **antropomorfismo** é unha forma de personificación, é dicir, a aplicación de cualidades humanas a obxectos inanimados, semellante á prosopopea (adoptar a personalidade doutra persoa). É a atribución de características e cualidades humanas a outros animais non humanos, a obxectos ou a fenómenos naturais. O termo antropomorfismo tamén se utiliza para referirse a un conxunto de crenzas ou de doutrinas que atribúen á divindade a figura ou as calidades do home.miniatura|Un robot antropomorfo.|centro
## Véxase tamén 
### Outros artigos 
* Antropopatía
### Ligazóns externas 
*"Anthropomorphism" entry in the Encyclopedia of Human-Animal Relationships (Horowitz A., 2007)
John Aubrey

**John Aubrey**, nado preto de Malmesbury (Wiltshire) o 12 de marzo de 1626 e finado en xuño de 1697, foi un anticuario e escritor inglés, máis coñecido por ser autor de breves pezas biográficas, usualmente coñecidas como *Brief Lifes*. Era membro dunha familia adiñeirada e famosa da zona. Educouse na escola gramática de Malmesbury, baixo a tutela de Robert Latimer, que tivera a Thomas Hobbes entre os seus primeiros alumnos. En casa do seu profesor, Aubrey deu por vez primeira co filósofo cuxa biografía redactaría máis adiante.

## Véxase tamén 
### Ligazóns externas 
* mym's Aubrey Shrine
Oceansize

**Oceansize** foi unha banda de rock inglesa procedente de Manchester e formada no ano 1998. Estaba composta por Mike Vennart (voces, guitarra), Steve Durose (guitarra, coros, Richard "Gambler" Ingram (guitarra, teclados), Mark Heron (batería) e Steve Hodson (baixo). Ata a súa disolución como banda en febreiro de 2011 editou catro álbums de estudio ademais dun feixe de EPs e sinxelos. O grupo ten sido categorizado como de rock progresivo, post-rock, rock alternativo, new prog e space rock, entre outros xéneros. O nome da banda está sacado da canción de Jane's Addiction "Ocean Size".

## Discografía 
### Álbums 
### EPs 
* *Amputee* - 1999
* *A Very Still Movement* - 2001 (Soviet Union)
* *Relapse* - 2002 (Beggars Banquet)
* *Music for Nurses* - 2004 (Beggars Banquet)
* *Home & Minor* - 2009 (Superball Music)

### Box Sets 
* *Feed to Feed* - 2009

## Véxase tamén 
### Ligazóns externas 
* Páxina oficial da banda
Corín Tellado

**María del Socorro Tellado López**, coñecida como **Corín Tellado**, nada en Viavélez, El Franco (Asturias) o 25 de abril de 1927 e finada en Xixón o 11 de abril de 2009, foi unha escritora española de novelas románticas. É a escritora española máis lida despois de Miguel de Cervantes e figura no Libro Guinness dos Récords de 1994 como a autora máis vendida en lingua castelá.

## Véxase tamén 
### Bibliografía 
* "Corín Tellado" *Enciclopedia Encarta Online*. 2008. Microsoft .
### Ligazóns externas 
* Sitio web de Corín Tellado
E. P. Sanders

**E. P. Sanders** nado en Grand Prairie (Texas) o 18 de abril de 1937 e finado o 21 de novembro de 2022, foi un especialista en xudaísmo e cristianismo no espazo grecolatino.

## Traxectoria 
Foi profesor das Universidades de Mc Master (Halminton, Ontario), Oxford e Duke, residiu en Xerusalén onde estudou xudaísmo rabínico. Impartiu clases tamén no Trinity College de Dublín e Cambridge. O seu libro *Xesús e o Xudaísmo* recibiu o Premio Grawemeyer como o mellor libro sobre estudos relixiosos dos anos oitenta. Foi membro da Academia Británica, e retirouse no 2005.

## Pensamento 
Parte da contextualización dos textos na realidade sociolóxica do século I mediante diversos estudos comparativos. Para Sanders, Xesús de Nazaret tiña unha mensaxe escatolóxica que anunciaba a restauración do Reino de Israel. Unha restauración que era unha boa nova para os excluídos moral e politicamente. Cando se fala da acollida aos pecadores no Novo Testamento, á luz do xudaísmo palestino do século I refírese aos que persistentemente e de xeito pertinaz se colocan ou son colocados nesa posición de exclusión. Entende que as ideas de Xesús sobre a flexibilización da pureza ritual e do cumprimento do Shabat, non son razóns poderosas que conducirían a Xesús á morte. Para el tivo que ser un conflito coa clase sacerdotal saducea (que se albisca na expulsión dos mercadores do Templo de Xerusalén) o que provocou o fatal desenlace. Será posteriormente Paulo de Tarso quen saque as consecuencias deste conflito cando proclamou a salvación por pura graza sen necesidade de cumprir a Lei de Moisés.

## Obras 
* *Paul and Palestinian judaism* (1977).
* *Paul the Law and the jewish people* (1983).
* *Jesus and Judaism* (1988).
* *Judaism practice and believe* (1992).
* *The historical figure of Jesus* (1993).

## Notas
Virginia Henley

**Virgina Syddall Henley**, nada en 1935, é unha escritora inglesa de grandes éxitos comercial na novelas románticas. As súas novelas, de alto contido sensual, fixéronlle gañar o cualificativo de "*Queen of Steam*" (*Raíña do Vapor*). Publicou máis de 25 novelas, traducidas a catorce idiomas.

## Obra 
### Novelas
* *The Irish Gypsy* (1982)
* *Bold conquest* (1983)
* *Wild Hearts* (1985)
* *The Raven and the Rose* (1987)
* *The Hawk and the Dove* (1988)
* *The Pirate and the Pagan* (1990) 
* *Seduced* (1994)
* *Desired* (1995)
* *Enslaved* (1995)
* *Dream lover* (1997)
* *A Woman of Passion* (1998) 
* *Ravished* (2002)
* *Undone* (2003)
* *Insatiable* (2004)
* *Unmasked* (2005)

### Triloxías
# *The Falcon and the Flower* (1989)
# *The Dragon and the Jewel* (1991)
# *The Marriage Prize* (2000)

### Saga do Clan Kennedy
# *Tempted* (1992)
# *The Border Hostage* (2001)

### Saga da familia De Warenne
# *A Year and A Day* (1998)
# *Infamous* (2006)
# *Notorious* (2007)

### Saga The Duke
# *The Decadent Duke* (2008)
# *The Irish Duke* (2010)

## Véxase tamén 
### Ligazóns externas 
* Páxina web de Virginia Henley
Constante Moreda

**Constante Moreda Vázquez**, nado no barrio de Cabral-Sello (naquel entón concello de Lavadores) en 1894 e finado o 10 de decembro de 1936 no Monte do Castro de Vigo, foi un gaiteiro galego.

## Traxectoria 
Fillo de Manuel Moreda Outeiral. Peiteador de profesión, compaxinou dende novo o seu traballo coa militancia no PCE. Ademais era un afamado gaiteiro que mesmo chegou a gañarlle un concurso ao mítico gaiteiro de Soutelo Avelino Cachafeiro. Arredor de 1928 formou o cuarteto Airiños de Cabral, como compañeiros tiña ao seu alumno Manuel Oliveira Blanco, na gaita, Vicente Clemata "Firma" no tambor e Román Salgueiro no bombo. A última actuación de Constante Moreda co seu grupo foi o día 18 de xullo de 1936 en plenas festas patronais de Santa Mariña de Cabral.

Foi xulgado por rebelión militar e sentenciado a pena de morte. Foi executado no Monte do Castro o 10 de decembro de 1936 co seu pai Manuel Moreda Outeiral, o seu irmán José Moreda Vázquez, Urbano Rodríguez Moledo, Manuel Núñez Álvarez, Antonio Sayar Carrera, Manuel Acuña Gómez, Fernando Costas Méndez, Luís Ferreira Vieitez, José González Andreu e Luís Martínez Román.
O seu irmán Alfonso Moreda Vázquez estivo agochado, foi detido e finou na prisión en abril de 1939.

## Notas 
## Véxase tamén 
### Bibliografía 
* Causa 539/36
Congestus

miniatura|250px|Cumulus congestus
**Congestus** é unha especie de nubes, presente exclusivamente no xénero cumulus, caracterizada polo seu grande tamaño. Son produto da evolución dos cumulus humilis, de pequeno tamaño, e dos cumulus mediocris, de tamaño medio. As tres especies son exclusivas deste xénero.
 
Normalmente son precursoras dos cumulonimbus, polo que agoiran treboadas e fortes chuvascos ou saraiba.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Calvus

miniatura|250px|Cumulonimbus calvus
**Calvus** é unha especie de nubes que só se atopa no xénero cumulonimbus. Representa a fase inicial do desenvolvemento vertical da nube, carente aínda dos típicos accesorios no extremo superior, a xeito de pelo, pucho ou engra.

Están asociadas a treboadas eléctricas e fortes chuvascos en forma de chuvia, neve ou saraiba.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación e Ciencia, Gobeerno de España.

### Ligazóns externas
* Atlas fotográfico de nubes
Modern Family

***Modern Family*** é unha serie de TV de comedia estadounidense, que xoga tamén co pseudodocumental. Foi creada por Christopher Lloyd e Steven Levitan, e prodúcena os Fox Television Studios. Estreouse na ABC o 23 de setembro de 2009.

No 2010 gañou o Emmy á mellor serie cómica, así como outros dous Emmys ao mellor actor secundario para Eric Stonestreet e mellor guión para Steven Levitan e Christopher Lloyd.

## Argumento 
Segue as familias de Jay Pritchett (Ed O'Neill), súa filla Claire Dunphy (Julie Bowen), e seu fillo Mitchell Pritchett (Jesse Tyler Ferguson), que viven nos Ánxeles. Claire é dona de Phil Dunphy (Ty Burrell), co que ten dúas nenas e un pícaro. Jay, o patriarca, está casado de segundas nupcias cunha muller colombiana moito máis nova que el, que se chama Gloria (Sofía Vergara), que ten con ela, doutro matrimonio, un fillo preadolescente, Manny. Mitchell e o seu home, Cameron Tucker (Eric Stonestreet), teñen en adopción unha bebé vietnamita chamada Lily.
Estereograma

miniatura|dereita|Exemplo de estereograma.
O **estereograma** é unha ilusión óptica baseada na capacidade que teñen os ollos de captar imaxes desde distintos puntos de vista. Esas perspectivas diferentes son captadas de tal forma polo cerebro, que parece ser unha imaxe tridimensional. Os estereogramas fixéronse durante anos, sobrepondo dúas fotografías tomadas desde ángulos lixeiramente distintos. Con todo, popularizáronse grazas aos RDS (Estereograma de puntos aleatorios) creados con programas de computadora.

## Véxase tamén 
### Ligazóns externas 
* BBC's h2g2 entry on 3D Stereograms 
* How to create wiggle stereograms
Ursula Andress

miniatura|250px|Andress en 1971.
**Ursula Andress**, nada en Berna o 19 de marzo de 1936, é unha actriz de cinema de nacionalidade suíza. Foi o sex symbol dos anos sesenta, ao ser a primeira «*moza Bond*», da primeira película da exitosa saga do axente 007, *007 contra o doutor No* (1962).

## Vida persoal 
Andress saíu coa icona cinematográfica James Dean pouco antes da súa morte en 1955. Ese mesmo ano mantivo unha relación co actor e director John Derek, casado e pai de dous fillos que deixou a súa dona, Pati Behrs, e a súa familia pola actriz de dezanove anos. (outras fontes din que en setembro de 1965) e divorciáronse en 1966. Tamén tivo unha relación co actor estadounidense Harry Hamlin tras coñecérense na rodaxe de *Loita de titáns* en 1979. Tiveron un fillo, Dimitri Hamlin, que naceu o 19 de maio de 1980. Tras dar a luz con 44 anos, mudouse á casa da súa amiga Linda Evans en Coldwater Canyon ata que a súa estivo preparada. Aínda que se anunciou o compromiso, a parella nunca casou.

## Filmografía 
miniatura|Andress na década de 1950

## Notas 
## Véxase tamén 
### Ligazóns externas 
* Galería de fotos
Dimitri Yachvili

**Dimitri Yachvili**, nado o 19 de setembro de 1980 en Brive-la-Gaillarde, é un xogador francés de rugby. A súa posición no campo é *medio de melé*, xogaba en 2010 no Biarritz Olympique da liga francesa, e habitualmente tamén é titular na selección de rugby de Francia.

## Traxectoria 
O seu apelido é de orixe xeorxiano, dado que o seu avó foi unha vítima do nazismo que ó ser liberado loitou en Francia fronte ós alemáns, e despois quedou alí a vivir. Mais adiante, no seu tempo o pai de Dimitri tamén foi xogador de rugby e formou parte do *XV do Galo*. A pesar diso, Grégoire Yachvili, irmán mais vello de Dimitri, nado tamén en Brive-la-Gaillarde, xoga ó rugby representando á selección de rugby de Xeorxia.

O xogador comezou a súa carreira no club da súa cidade, o Club Athlétique Brive-Corrèze. En 1999 marchou a un club universitario de París, e xa no 2001 firmou o seu primeiro contrato profesional co Gloucester Rugby, onde votou un ano antes de firmar definitivamente co Biarritz Olympique no 2002. Dende entón é un xogador franquía neste club bascofrancés. **Dimitri Yachvili** é un bo lanzador a paus, e decote é o encargado de patear os *penalties* e as *conversións* no seu equipo.

O seu primeiro partido coa selección francesa foi no ano 2002. Dende ese ano ten xogado 7 veces o Torneo das Seis Nacións, gañándoo 4 veces, nos anos 2004, 2006, 2007 e 2010, ademais do mundial do ano 2003 no que Francia acabou cuarta.

Co equipo de Biarritz Olympique gañou dúas veces a liga francesa nos anos 2005 e 2006, e chegou outras dúas veces á final da copa de Europa nos anos 2006 e 2010, coa mala sorte de perder as dúas, fronte a Munster Rugby e Stade Toulousain.

## Equipos 
* (.......) - (1999) Club Athlétique Brive-Corrèze
* (1999) - (2001) PUC
* (2001) - (2002) Gloucester Rugby
* (2002) - (.......) Biarritz Olympique

## Títulos 
* Torneo das Seis Nacións = 2004, 2006, 2007, 2010
* Liga Francesa de Rugby = 2005, 2006

## Véxase tamén 
### Ligazóns externas 
* Estatísticas de Dimitri Yachvili 
* Páxina oficial do seu club 
* Dimitri Yachvili en Sporting Heroes
Marujita Díaz

**María del Dulce Nombre Díaz Ruiz**, coñecida artisticamente como **Marujita Díaz**, nada en Sevilla o 27 de abril de 1932 e finada en Madrid o 23 de xuño do 2015, foi unha actriz e cantante española que alcanzou notábel éxito nos anos cincuenta e sesenta do século XX en España.

## Cinematografía 
* *Deseo carnal*, 1977
* *Canciones de nuestra vida*, 1975
* *Carmen Boom*, 1971
* *La pérgola de las flores*, 1965
* *Lulú (película)*, 1963
* *La casta Susana*, 1962
* *Abuelita Charlestón*, 1961
* *Han robado una estrella*, 1961
* *La cumparsita (película), 1961
* *La corista*, 1960
* *Pelusa*, 1960
* *Y después del cuplé*, 1959
* *El genio alegre*, 1957
* *Polvorilla*, 1956
* *El ceniciento*, 1955
* *El pescador de coplas*, 1953 
* *Puebla de las mujeres*, 1953
* *Aventuras y desventuras de Eduardini*, 1952
* *Una cubana en España*, 1951
* *Surcos*, 1951
* *Andalousie*, 1951
* *El sueño de Andalucía*, 1950
* *La Aventura de Esparadrapo*, 1949 (Voz)
* *La Revoltosa*, 1949 
* *El Rey de Sierra Morena*, 1949
* *La cigarra'', 1948

## Véxase tamén 
### Ligazóns externas 
* Páxina Web de Marujita Díaz
Araúxo (homónimos)

O termo **Araúxo** é un tipo de uva tinta autóctona da Rioxa.

Como topónimo, pode referirse a:

;En Galiza
***Araúxo**, parroquia do concello de Lobios;
***Piúca ou Araúxo**, parroquia do concello de Maceda;
***San Paio de Araúxo**, parroquia do concello de Lobios;
***Ribas de Araúxo**, lugar da parroquia de Lobios, no concello de Lobios;
***Bispo Araúxo**, lugar da parroquia de Rianxo, no concello de Rianxo.

Amais, como apelido galego (Araúxo) pode referirse a:

***Miguel Anxo Araúxo Iglesias**, bispo e escritor galego (1920 - 2007);
***Emilio Araúxo**, filósofo e escritor galego (n. 1946).

## Notas
Ricardo Martínez-Conde

**Ricardo Martínez-Conde**, nado en Aldariz (Padriñán, Sanxenxo) en 1949, é un escritor galego.

## Traxectoria 
Doutor en Filosofía e Letras pola Universidade Complutense de Madrid. Traballa como técnico da Consellería de Cultura e Turismo da Xunta de Galicia, onde coordina o sitio web *Autores Galegos*.

Escritor tanto en galego como en castelán. Colabora con artigos sobre crítica literaria en *La Voz de Galicia*, *El País* e en revistas como *Clarín* ou *Revista de Occidente*.

## Obra en galego 
### Poesía 
* *Lento esvaece o tempo*. (1990, Milladoiro, Santiago de Compostela).
* *Orballo nas camelias*. (1993, Sotelo Blanco) Haiku.
* *O silencio das árbores*. (1995, Espiral Maior).
* *A núa lentitude*. (2001, Follas Novas) Haiku.
* *Compostela, vella memoria* (2003, 3C3).
* *Occitania* (2007, Follas Novas) Haiku.
* *Na terra desluada* (2009, Espiral Maior).
* *Música antiga* (2012, Follas Novas) Haiku.
* *Os días* (2022). Medulia Ed. 96 páxs. ISBN 978-84-19438-20-1.

### Ensaio 
* *Os símbolos de Galicia*. (1993, Xunta de Galicia). Investigación.
* *Debullar*. (1998, Galaxia). Aforismo.
* *Ecos da néboa*. (2012, Trifolium). Aforismo.

### Obras colectivas 
* *Chineses* (1996, O Correo Galego).
* *Alguén agarda que volva alí* (1998).
* *A cidade na poesía galega do século XXI* (2012, Toxosoutos).

## Premios 
* Premio Reimóndez Portela de Xornalismo no 1997.

## Obra en castelán 
### Poesía 
* *Los argumentos de la tarde*. (1991, Milladoiro).
* *Sombras del agua*. (1993, Endymion).
* *Evoë*. (1997, Calambur).
* *Los días sin nombre*. (2000, Calima).
* *De cuanto nos es dado* (2006).
* *La sombra del vuelo* (2006) Haiku.

### Ensaio 
* *Quevedo y la monarquía: un modelo de rey*. (1996, Endymion). Ensaio.
* *Alusión al paisaje*. (2002). Aforismo.
* *Cuentas del tiempo*. (2004, Pre-Textos). Aforismo.
* *Al calor de la lectura*. (2014, Meubook). Recensións literarias.
* *Al calor de la lectura II* (2014. Meubook). Recensións literarias.
* *Por el camino* (2017, Ediciones Trea)

### Narrativa 
* *La luz en el cristal*. (2011, Calima).

## Premios 
* Premio Bensaque de Poesía.
* Diploma de Honra no concurso internacional de Relato Breve Jorge Luís Borges no 1992.

## Notas 
## Véxase tamén 
### Ligazóns externas 
* Sitio web do Autor .
Torno

O termo **Torno** pode referirse a:

***Torno**, máquina para fabricar pezas de forma xeométrica de revolución;
***Torno de oleiro**, ferramenta usada en olaría;
***Torno de dentista**, ferramenta usada en odontoloxía.

Como topónimo, pode referirse a:

;En Galiza

***Torno**, parroquia do concello de Lobios;
****Torno**, lugar de dita parroquia;
***Torno**, lugar da parroquia de Mourelos, no concello do Saviñao;
***Torno**, lugar da parroquia de Santo Estevo de Ribas de Miño, no concello do Saviñao.

;Fóra de Galiza

;En Italia
***Torno**, concello en Italia.

## Véxase tamén
### Outros artigos
George Carlin

**George Denis Patrick Carlin**, nado o 12 de maio de 1937 en Nova York e finado o 22 de xuño de 2008 en Santa Monica (California), foi un humorista, actor e escritor estadounidense que gañou cinco Grammy polos seus álbums de comedia.

## Traxectoria 
Carlin caracterizouse pola súa actitude irreverente, o seu humor negro e os seus pensamentos contracorrente en política, lingua inglesa, psicoloxía, relixión, e varios suxeitos considerados tabú pola sociedade estadounidense da época. Carlin e a súa comedia "Seven dirty words" foi o eixo da decisión do Tribunal Supremo dos Estados Unidos no caso *F.C.C. v. Pacifica Foundation* (1978), que outorgou poder ao goberno para regulamentar o contido das emisións públicas de radio para evitar a utilización de linguaxe indencente.

O primeiro dos seus 14 especiais de comedia en vivo para a HBO gravouse en 1977. Na década de 1990 e 2000 centrou as súas actuacións en asuntos de política contemporánea estadounidense e satirizou o exceso de cultura americana. O seu derradeiro especial, ''It's Bad for Ya*, gravouse tan só catro meses antes da súa morte.

Carlin sitúase segundo na lista que fixo Comedy Central dos 100 mellores cómicos en vivo de todos os tempos, superado por Lenny Bruce. Carlin participou frecuentemente en *The Tonight Show* durante as tres décadas da era Johnny Carson e foi o anfitrión do primeiro episodio de *Saturday Night Live* (1975). Gravou 19 álbums de comedia e seis recompilatorios, en vida publicou catro libros entre eles *Brain Droppings* (1997) que recibiu un Grammy pola súa versión en audiolibro, participou en varios filmes e tivo o seu propio programa de televisión *The George Carlin Show'' (1994-1995).

## Notas 
## Véxase tamén
Adiviña quen vén esta noite

***Adiviña quen vén esta noite*** foi un programa de variedades da Televisión de Galicia dirixido por Xesús Iglesias e pesentado por Xosé Ramón Gayoso.
## Desenvolvemento 
No programa tiñan cabida entrevistas a persoeiros de sona, actuacións musicais, espectáculos de humor e un espazo fixo para John Balan.
Coroa de flores

Unha **coroa de flores** é o conxunto de flores (artificiais ou non), follas, e mesmo poida que froitas dispostas de maneira ordenada e atadas cun plástico ou cordel, coa forma dun redondo, un anel ou coroa. Empréganse polo xeral como decoración nas festas de Nadal así como tamén nos actos funerarios. É un elemento propio de moi diversas culturas de todo o planeta.[miniatura|Coroas de flores nun camposanto de [San Romao da Retorta.|centro]]
## Véxase tamén 
### Ligazóns externas 
* *The History of Laurel Wreath*
Canadian Radio Broadcasting Commission

**Canadian Radio Broadcasting Commission (CRBC)** foi a primeira cadea pública de radiodifusión do Canadá, a precursora da Canadian Broadcasting Corporation.
## Orixe
A CRBC creouna por lei en 1932 o goberno de R.B. Bennett seguindo as recomendacións dunha Comisión Real do Parlamento do Canadá que en 1929 recomendara o establecemento dun sistema público de radio e logo dunha campaña de presións da Canadian Radio League para que se cumprise. A cadea botou a andar o 26 de maio de 1932 e existiu ata o 2 de novembro de 1936 cando se reorganizou como empresa pública federal (*Crown corporation*) baixo o nome de Canadian Broadcasting Corporation. A programación diaria nacional comezou en maio de 1933, ao primeiro dunha hora ao día que se foi incrementando co tempo.

## Actividade 
A comisión estaba formada por tres persoas e tiña o mandato para regular e controlar todas as emisións de radio no país  , así como tamén para crear e transmitir a súa propia programación e para mercar ou constuír emisoras ao longo do país, así e todo os fondos para levar á práctica o seu mandato foron insuficentes polos efectos da Gran Depresión e moitos dos seus programas emitíanos emisoras privadas en gran parte do país. O seu primeiro presidente foi Hector Charlesworth, editor da revista *Saturday Night*.

## Desaparición
A CRBC non cumpriu as expectativas da Canadian Radio League considerando escasa e pobre a súa programación e o principal partido da oposición, o  Partido Liberal do Canadá acusábaa de progobernamental.
*CRCK Québec AM 950
*CRCS Chicoutimi  AM 1580
*CRCM Montreal AM 1050
*CRCO Ottawa AM 880
*CRCT Toronto AM 840
*CRCY Toronto AM 1030 e AM1420
*CRCW Windsor AM 600
*CRCV Vancouver AM 1100

## Afiliadas á CRBC
*CHNS Halifax
*CHSJ Saint John
*CHNC New Carlisle, Québec 
*CKCH Hull
*CFRC Kingston 
*CFPL London
*CKY Winnipeg
*CKCK Regina
*CFQC Saskatoon
*CKBI Prince Albert
*CHAB Moose Jaw
*CJCA Edmonton
*CFAC Calgary
*CHWK Chilliwack
*CFCJ Kamloops
*CKOV Kelowna
*CJAT Trail

## Notas
## Véxase tamén 
### Ligazóns externas 
*Programas da CRBC
(145480) 2005 TB190

**(145480) **, provisionalmente designado coma ''''*, é un obxecto trans-neptuniano (TNO) cunha magnitude absoluta de 4,7. Feito que o coloca coma un posible candidato a planeta anano.

## Órbita 
 está clasificado coma obxecto distante polo programa Deep Ecliptic Survey (DES) dende que se coñece cá súa órbita está moito máis aló da posible influencia gravitacional de Neptuno. Aínda que se Neptuno migrase cara ao exterior, este podería ter algunha influencia sobre  se a órbita de Neptuno fose moi excéntrica. O afelio de  está a máis de 106&nbsp;UAs.

Foi observado 156 veces en 7 oposicións distintas. No espectro visible,  ten un *toque'' vermello.

## Notas 
## Véxase tamén 
### Outros artigos 
* Candidatos a planeta anano
* Planeta anano

### Ligazóns externas 
* Orbital simulation from JPL (Java) / Horizons Ephemeris
Zarauzko Arraun Elkartea

miniatura|Bandeira de la Concha 2016, Getaria-Zarautz.
miniatura|Zarauzko Arraun Elkartea.
O **Zarauzko Arraun Elkartea** (**ZAE**) é un club de remo da localidade guipuscoana de Zarautz (Euskadi). A súa principal traiñeira é a *Enbata* ("galerna" en éuscaro) e a súa cor é o azul. Compite tamén noutras modalidades do remo coma o batel ou a trainerilla, todas estas en banco fixo.

## Historia 
A regata máis antiga da que se ten referencias e que se coñece en Guipúscoa é a que disputaron as traíñas de Zarautz e Getaria o día 2 de maio de 1761. A saída da regata deuse á par da illa de Umallarria ou Mollarri en Zarautz e a chegada foi no porto de Donostia. A tripulación de cada embarcación compoñíana 11 homes e a tripulación vencedora recibiría 100 escudos da traiñeira que perdera. Non se coñece, por desgraza, a gañadora desta regata denominada *Salea*.

En 1983, Zarautz, sendo organizadora dunha das regatas máis importantes do Cantábrico, non tiña club de remo. En outubro dese ano fixeron os estatutos e escolleuse a Xunta Directiva do novo club de remo. Xanti Sánchez sería o primeiro presidente de Zarauzko Arraun Elkartea.

A primeira bandeira do club Zarauzko Arraun Elkartea gañouse en 1985 na categoría cadete co soado *Txiki* Larrañaga de patrón.

O primeiro ano da Liga ACT, 2003, a traíñeira zarauztarra Enbata clasificouse sendo así unha das súas fundadoras. Este mesmo ano descendeu, mais volveu ascender para ficar definitivamente na elite do remo de banco fixo.

No ano 2010 dúas traiñeiras compiten nas diversas competicións desta modalidade, unha na Liga San Miguel e a segunda na Liga ARC-2.

## Palmarés 
* 1 Campionato de Guipúscoa de Traiñeiras: 2007.
* 2 Campionatos de Guipúscoa de trainerillas: 2007, 2008.
* 1 Campionato de Euskadi de Bateles: 2008.
* 1 Campionato de Euskadi de Trainerillas: 2008.
* 2 Campionatos de Guipúscoa de Bateles: 2008, 2009.

## Ligazóns 
* Información do club na web da Liga San Miguel
Adoufe, Os Ánxeles, Brión

**Adoufe** é un lugar da parroquia dos Ánxeles no concello coruñés de Brión na comarca de Santiago. Tiña 26 habitantes no ano 2009 segundo datos do Instituto Nacional de Estadística, dos cales eran 11 homes e 15 mulleres.

## Lugares e parroquias
### Lugares dos Ánxeles
### Parroquias de Brión
Altamira, Anceis, Cambre

**Altamira** é un lugar da parroquia de Anceis no concello coruñés de Cambre, na comarca da Coruña. Segundo o padrón municipal (INE 2015) ten 358 habitantes (173 homes e 182 mulleres).
## Patrimonio
Santuario Mariano de Altamira.

## Galería de imaxes

Santuario Mariano de Altamira (Anceis, Cambre) 2.jpg|Santuario Mariano de Altamira

## Lugares e parroquias 
### Lugares de Anceis 
### Parroquias de Cambre